Bènsin ya iku cuwèran campuran kang asalé saka lenga bumi lan luwih akèh  kasusun saka hidrokabon, uga digunakakè minangka bahan bakar mesin. Istilah Gasolin okeh digunakaké sajeroning indhustri lenga.  Kadhang kalané istilah mogas (singkatan saka motor gasoline, digunakaké mobil) kanggo mbédakaké karo avgas, gasolin kang digunakaké déning motor mabur. Wong Amérika gunakaké 1,36 miliyar liter bènsin saben dina.

Kandutan Bènsin 
Kualitas bènsin ditentokaké karo wilangan oktan, ya iku wilangan kang nuduhaké cacahé isooktan sakjroné bènsin. Wilanga oktan dadi ukuran kemampuan bahan bakar ngatasi ketukan nalika kobong sajeroning mesin. Ing jeroné mesin, campuran bènsin lan angin (awujud gas) bisa kobong langsung sadurungé kena cipratan geni saka busi. Dadi, sansaya dhuwur wilangan oktané, sansaya suwi bènsin iku kobong kanthi spontan. Manawa panggunaan kadar oktan ora jumbuh mangka bisa dadékaké piston dadi bolong. Contoné manawa mobil gawéan taun 2000 gunakaké oktan 88 (bènsin premium), kang jelas piston mesti bolong.
Struktur bènsin kang apik ya iku kanti komposisi n-heptana 0% bisa-oktana 100%, n-heptana ya iku ranté karbon kang ngepang. Yèn setruktur BBM luwih akèh saka ranté pangé mangka, bènsin mau luwih angèl kanggo kobong lan digolongaké bènsin kang duwèni mutu apik. Lan sewaliké, yèn komposisiné luwih akèh ranté karbon lurusé mangka bènsin mau mutuné kurang apik.

Kuwalitas Bènsin 
Kualitas bènsin ditentoké déning presentase isooktana utawa wilangan oktané. Kualitas bènsin ditentoké déning efisiensi oksidasi kang dilakokakéé bènsin tumrap mesin. Selot akèh cabang mangka selot gedhé efisiensi ènèrginé, lan sewaliké. Dadi kanti anané komponèn bènsin kang berantai lurus bakal nyebapaké ènèrgi kaguwak minangka panas, lan mesin dadi rikat rusak.

Bènsin kang digunakaké déning salah sijiné kendaraan kudu duwé angka oktana kang jumbuh karo kebutuhan angka oktana mesin kendaraan. Angka oktana kang luwih endèk saka kebutuhan angka oktana mesin kendaraan bakal nyebapaké ketukan utawa detonasi ing mesin. Ketukan kang kadadéan ana ing mesin ngkibataké suwara kang ora énak lan mbuang ènèrgi bahan bakar saéngga ndadèkaké boros. Kedadéan ketukan ing sajeroning wektu kang cukup suwi bakal nyebapaké piston, katup-katup lan busi terlalu panas (overhead) iki bisa ngurangi umur mesin.

Jeneng Produk Bènsin 
Bènsin duwé pira-pira jeneng, tergantung marang produsèn lan Oktan. Pirang-pirang jinis bènsin kang misuwur ing Indonésia ing natarané:
 Premium, produksi Pertamina kang duwé Oktan 88.
 Pertamax, produksi Pertamina kang duwé Oktan 92.
 Pertamax Plus, produksi Pertamina kang duwé Oktan 95.
 Pertamax Racing, produksi Pertamina kang duwé Oktan 100. Khusus kanggo kebutuhan balap mobil.
 Primax 92, produksi Petronas kang duwé Oktan 92.
 Primax 95, produksi Petronas kang duwé Oktan 95.
 Super 92, produksi Shell kang duwé Oktan 92.
 Super Extra 95, produksi Shell kang duwé Oktan 95.
 Performance 92, produksi Total kang duwé Oktan 92.
 Performance 95, produksi Total kang duwé Oktan 95.

Cathetan suku 

Bahan Bakar